اتفضل قهوه

اتفضل قهوه اغنيه مصريه الفها فتحى قوره و لحنها عبد العزيز محمود و غناها عمر الجيزاوى

 كلمات 
مالك قاعد ليه بتفكر.. شايل فكر كتير و مكدر

دنيا حلوه و زى السكر.. دوق و اشرب

اتفضل قهوه

كتر خيرك

اتفضل قهوه

انا مستشكر

اتفضل قهوه

عقلى قال لى اتمشا شويه.. تروح فين و تيجى منين

هوا بلادى بيمرى عليا.. و ادى النسمه مليحه و زين

قمت قابلت البلديات.. قالو اش حالك كيف سلامات

ياما بعتنا لك جوابات ماردتشى

اتفضل قهوه

كتر خيرك

اتفضل قهوه

انا مستشكر

اتفضل قهوه

مشيت دوغرى يابوى مقبل..عم بافكر ف اللى جرا لى

لقيت حاجه مليحه تبرجل..حلو و زين و شاغل بالى

لما شوفته بقيت مبسوط

لا منه ف جرجا و لا اسيوط

ع الجبين منديله مربوط

و عزمته

اتفضل قهوه

و كلمته

اتفضل قهوه

جميل خفه

اتفضل قهوه

طلع صدفه

اتفضل قهوه

واه ياحبيبى

اتفضل قهوه

وننبى تيجى

اتفضل قهوه

كتر خيرك

اتفضل قهوه

مانيش فاضى

اتفضل قهوه

انا رايح انعس

اتفضل قهوه

عندى قضيه

اتفضل قهوه

ف الكليه

اتفضل قهوه

لسه طافحها

اتفضل قهوه

شارب شربات

اتفضل قهوه

واه يا حبيبى

انا مليح بصحه كويس

فنجرى طول عمرى و زين

قلبى حامى ف شغلى و ريس

تلقا شغل اليوم بيومين

انا صعيدى بلادى بعيد

يوم بليله ف سكه حديد

لما سافرت نهار العيد قالو اتفضل

اتفضل قهوه

كتر خيرك

اتفضل قهوه

انا مستشكر

اتفضل قهوه

سلامو عليكو

اتفضل قهوه
 لينكات برانيه 
 يوتيوب اتفضل قهوه
https://m.youtube.com/watch?v=03yp0CYbtkI

 مصادر 

تصنيف:اغانى
تصنيف:اغانى باللغه المصريه
تصنيف:كلمات اغانى